Erjavčeva 15, 1000 Ljubljana T: 01 230 80 00, 01 230 80 01

 F: 01 230 80 17

 E: urad.slovenci@gov.si

 www.uszs.gov.si

|  |
| --- |
| Številka: 0043-11/22/3 |
| Ljubljana, 8. 9. 2022 |
| EVA / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Poročilo o obisku Vesne Humar, državne sekretarke** **na Uradu Vlade Republike Slovenije za Slovence v zamejstvu in po svetu, pri slovenski skupnosti v Bosni in Hercegovini 3. in 4. septembra 2022 – predlog za obravnavo** |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G [65/14](http://www.uradni-list.si/1/objava.jsp?sop=2014-01-2739) in 55/17), je Vlada Republike Slovenije na svoji . . . seji dne . . . pod točko . . . sprejela naslednji S K L E PVlada Republike Slovenije je sprejela Poročilo o obisku Vesne Humar, državne sekretarke na Uradu Vlade Republike Slovenije za Slovence v zamejstvu in po svetu, pri slovenski skupnosti v Bosni in Hercegovini 3. in 4. septembra 2022. Barbara Kolenko Helbl  GENERALNA SEKRETARKA VLADESklep prejmejo: - Urad Vlade RS za Slovence v zamejstvu in po svetu- Ministrstvo za zunanje zadeve- Ministrstvo za izobraževanje, znanost in šport- Državna volilna komisija |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| - Vesna Humar, državna sekretarka, Urad Vlade RS za Slovence v zamejstvu in po svetu- Suzana Martinez, vodja sektorja, Urad Vlade RS za Slovence v zamejstvu in po svetu- Tina Mlakar, strokovna sodelavka, Urad Vlade RS za Slovence v zamejstvu in po svetu |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| / |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR: |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
|  |
| **7.b Predstavitev ocene finančnih posledic pod 40.000 EUR:**Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Ko se pripravlja poročilo za vlado, objava vsebine takih gradiv na spletni strani ni potrebna. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Matej Arčon MINISTER |

**Poročilo o obisku Vesne Humar, državne sekretarke na Uradu Vlade Republike Slovenije za Slovence v zamejstvu in po svetu, pri slovenski skupnosti v Bosni in Hercegovini 3. in 4. septembra 2022**

Vesna Humar, državna sekretarka na Uradu Vlade Republike Slovenije za Slovence v zamejstvu in po svetu, se je v času od 3. do 4. septembra 2022 udeležila 6. srečanja Slovencev iz Bosne in Hercegovine, ki je potekalo v Zenici, ter opravila pogovore s predstavniki vseh slovenskih društev v Bosni in Hercegovini.

Državna sekretarka Vesna Humar je obisk slovenske skupnosti pričela v prostorih Društva Slovencev Triglav v Banja Luki, kjer se je srečala s članicami in člani upravnega odbora. Seznanili so jo z načrti dela do konca leta in izzivi, s katerimi se soočajo po nenadni smrti dolgoletne predsednice društva, ki je bila nosilka večine njihovih aktivnosti. Društvo je eno od najštevilčnejših slovenskih društev v regiji, saj šteje več kot tisoč članov. Dejavno je na več področjih, poseben poudarek namenjajo ohranjanju slovenskega jezika, kulture in običajev. Vsako leto pripravljajo številne dogodke, zelo so prepoznavni po Martinovanju in Slovenskih dnevih, ki jih vsako leto organizirajo v Slatini. V letu 2024 načrtujejo organizacijo večje prireditve ob 100. obletnici prihoda Slovencev v Slatino. Imajo tudi svojo knjižnico, ki obsega več kot dva tisoč knjig. Državna sekretarka se jim je zahvalila za njihovo prizadevnost in delo ter jih vzpodbudila k čimprejšnjemu imenovanju novega vodstva, da bo društvo lahko nemoteno delovalo še naprej.

Sledil je obisk Zenice, kjer se je najprej srečala s predstavniki slovenskih društev iz Prijedora, Tuzle, Kaknja, Breze, Zenice, Sarajeva in Banja Luke. V pogovoru so ji predstavili delovanje posameznih društev, njihove aktivnosti in izzive, s katerimi se soočajo. Nekaj društev je in še bo praznovalo visoke obletnice v tem letu, nekoliko jubilejev pa se napoveduje tudi v naslednjem. Določena društva se soočajo s problematiko neustreznih društvenih prostorov, vsi skupaj pa so opozorili na pomanjkljivosti pri kriterijih za dodelitev slovenskega državljanstva v postopku izredne naturalizacije iz nacionalnih razlogov ter štipendij za študij v Republiki Sloveniji. Precej nezadovoljstva je povzročilo tudi to, da za državnozborske volitve niso prejeli materiala in obstaja resna bojazen, da bo enako tudi pri prihajajočih volitvah za predsednika države in lokalnih volitvah. Državna sekretarka je zagotovila, da bo urad temu vprašanju namenil posebno pozornost ter prisotne opozorila na javni razpis za leto 2023, ki bo objavljen predvidoma v prihodnjem mesecu. Vsem slovenskim društvom se je zahvalila za njihovo dosedanje delo in trud, ki ga vlagajo v ohranjanje slovenstva ter zagotovila vso podporo urada pri njihovem delu tudi v prihodnje.

V nadaljevanju obiska se je udeležila  6. srečanja Slovencev iz Bosne in Hercegovine in svečane proslave ob 30. obletnici Združenja meščanov slovenskega rodu »Encijan« Zenica. Pred slovesnostjo je državna sekretarka otvorila retrospektivno razstavo umetniških del tako slovenskih umetnikov kot umetnikov, ki so v preteklosti sodelovali s samostojnimi razstavami v organizaciji združenja Encijan. Sledila je obeležitev 30. obletnice združenja in ob tej priložnosti je državna sekretarka predsedniku združenja Draganu Gačniku izročila priznanje in zahvalo Urada Vlade RS za Slovence v zamejstvu in po svetu za neprecenljiv prispevek k ohranjanju slovenske narodne in kulturne identitete ter slovenskega jezika med pripadniki slovenske skupnosti v Bosni in Hercegovini, še posebej na območju mesta Zenica.

Drugi dan obiska je državna sekretarka obiskala Sarajevo, kjer jo je v prostorih Veleposlaništva Republike Slovenije v Sarajevu sprejel namestnik veleposlanika dr. Zvone Žigon. Pogovor je tekel predvsem o aktualnih vprašanjih povezanih s slovensko skupnostjo v Bosni in Hercegovini.

Sledilo je srečanje s Slovenci, ki se združujejo v Slovensko društvo Cankar Sarajevo. Izpostavili so dobro sodelovanje s slovenskim veleposlaništvom v Sarajevu, lektoratom in ostalimi društvi v Bosni in Hercegovini in se ob tem zahvalili tudi Uradu za vso pomoč in podporo. Predsednica Verica Džindo je podrobneje opisala delovanje tega drugega največjega slovenskega društva v Bosni in Hercegovini, ki šteje okoli 500 članov. Imajo približno pet tisoč knjig, ki jih trenutno zaradi prostorske stiske društva ne morejo ustrezno hraniti. V pogovoru so zato izrazili željo, da bi v prihodnje zagotovili večje, ustreznejše prostore, ki bi omogočili izvedbo vseh njihovih aktivnosti. Gostoljubje za vaje pevskega zbora in dopolnilni pouk slovenskega jezika jim trenutno nudi veleposlaništvo, vendar je trajna rešitev samo ustrezen lastni prostor. Srečanja se je udeležil tudi zborovodja, mladi akademski glasbenik Alek Isaković, ki je predstavil delo zbora Camerata Slovenica. Zbor se udeležuje pomembnih nastopov, mednarodnih tekmovanj in festivalov. V prihodnjih dveh letih društvo Cankar čakata dve pomembni obletnici, ko bodo pripravili večje praznovanje. Državna sekretarka se je društvu zahvalila za njihov trud in delo, ki ga vlagajo v ohranjanje slovenskega jezika in kulture in jih vzpodbudila, da tudi v prihodnje ostanejo tako aktivno povezani.

Obisk državne sekretarke Vesne Humar je bil velikega pomena, saj je slovenska skupnost v Bosni in Hercegovini pomemben ambasador slovenske kulture v Bosni in Hercegovini. Njeni člani so dejavni v kulturnem, družbeno-političnem in gospodarskem življenju države, kar je vsekakor izjemnega pomena tudi za Slovenijo, saj lahko bistveno pripomore pri navezovanju stikov z domačim gospodarstvom, kulturo in drugimi področji. Opravljeni pogovori bodo nedvomno v veliko pomoč tudi pri načrtovanju dela Urada Vlade RS za Slovence v zamejstvu in po svetu v prihodnje. Srečanja so prav tako imela pozitiven vpliv na tam živeče Slovence in bodo še dodatna motivacija za njihovo nadaljnje delovanje pri ohranjanju slovenstva.